Vyberte si dovolenky v sezóne 2026 za konečné ceny vrátane všetkých, aj palivových, poplatkov. V našej ponuke nájdete atraktívne pobyty v destináciách na celom svete. Či sú to pobyty pri mori, plavby loďou, poznávacie zájazdy alebo pobyty na Slovensku. Pre rodiny s deťmi máme zaujímavé detské paušále a pobyty na Slovensku majú deti úplne zdarma. V mnohých hoteloch doma aj v zahraničí sa o zábavu detí starajú slovenskí animátori rodinného klubu Planet Fun. Do letných destinácií sa s nami dostanete letecky z Bratislavy, Košíc a Popradu alebo aj autobusom do Chorvátska, či talianskeho Jadranu.
Ktorú destináciu si vybrať?
Grécko vyhľadávajú turisti najmä kvôli slnku, nádherným piesočnatým plážam, priezračnému moru a výbornej gastronómii. Krajina, ktorú si bohovia vybrali za svoje sídlo, však ponúka omnoho viac – krásnu, drsnú prírodu aj na pevnine, množstvo ostrovov a ostrovčekov, fascinujúce starobylé monumenty, skvelé jedlo, láskavých a priateľských ľudí. V našej ponuke nájdete dovolenky na tieto ostrovy: Kréta, Rodos, Zakyntos, Thassos a Chalkidiki.
Chorvátsko milujú turisti pre romantické zálivy obmývajúce členité pobrežie, nad ktorým sa vypínajú starobylé kamenné mestečká s čarovnými uličkami, množstvo väčších ostrovov a maličkých ostrovčekov s jedinečnými zákutiami nedotknutej prírody nielen v početných parkoch, ale aj pre gastronomické zážitky v podobe čerstvých morských plodov. Nechajte sa rozmaznávať krásou priezračného mora hrajúceho všetkými farbami. Z našej ponuky si vyberiete dovolenky naprieč celým pobrežím Chorvátska vrátanie ostrovov. Dopraviť sa sem môžete letecky, autobusom alebo individuálne autom.
Cyprus očarí bohatou históriou, krásnou tyrkysovou farbou mora (ako v Karibiku) a tiež nádhernými pieskovými plážami s jedinečnou atmosférou. Ostrov ponúka úchvatnú prímorskú scenériu, idylické prístavy plné farebných rybárskych lodiek či archeologické krásy. Svojou rozlohou patrí medzi najväčšie ostrovy vynárajúce sa nad hladinu stredozemného mora. Je preslávený svojou 9 tisíc ročnou históriou a slávnymi antickými legendami, z ktorých najznámejšia je o bohyni lásky Afrodite, ktorá sa zrodila z morskej peny pri skalách na južnom pobreží. Cyprus je ideálnou dovolenkovou destináciou, pretože letná sezóna tu trvá už od mája až do októbra. V ponuke nájdete dovolenky tak na južný ako aj severný Cyprus.
Turecko je letnou destináciou, ktorá sa roky drží na prvej priečke obľúbených dovolenkových destinácií. Je známa veľmi kvalitnými 4 a 5* hotelmi, dokonalými ultra all inclusive službami, vynikajúcim pomerom cena a kvalita a je tiež rajom pre rodiny s deťmi. Takmer každý hotel totiž má akvapark a super atrakcie pre deti. Svoj pokoj na dovolenke tu však vďaka veľkej ponuke adults only hotelov nájdu aj páry. Medzi obľúbené letoviská patrí Alanya, Belek, Side, Kemer, Lara, Bodrum a Izmir.
Taliansko je krajinou vynikajúcej gastronómie, temperamentného obyvateľstva, krásnych pláži, tyrkysového mora a samozrejme bohatej histórie. Kamkoľvek sa v Taliansku vyberiete budete spokojný a nadšený. Je obľúbenou destináciou tak pre dovolenku pri mori ako aj pre poznávanie. Za kvalitným vínom, či dobrým proscuittom sa môžete vybrať do nádherného Toskánska, za nekonečne dlhými plážami na Jadran, za bohatou históriou, neopakovateľnou atmosférou mestečiek a zmrzlinou na ostrov Sicília, za tyrkysovou farbou mora a agro turizmom na ostrov Sardínia a za panenskou prírodou, horskými masívmi a okúzľujúcimi prírodnými scenériami zase do Kalábrie.
Pre Bulharsko je typická očarujúca história, zaujímavá slovansko-balkánska kultúra, priaznivé ceny či bohatá balkánska pohostinnosť. Leží na križovatke medzi Európou a Orientom, má krásne slnkom zaliate pobrežie čierneho mora a veselý život v letoviskách. Za dovolenku sa môžete vybrať do Pomoria, Sozopolu alebo na Slnečné pobrežie. Aj tu už nájdete all inclusive služby.
Egypt púta pozornosť celého sveta svojou jedinečnou až tajomnou históriou, veľkolepou kultúrou či dávnym dedičstvom. Pýši sa jedinečnými monumentálnymi pamiatkami, pyramídami a chrámami v Káhire, Luxore či Karnaku, bohatým podmorským svetom a unikátnymi korálovými útesmi. Turisti v Egypte milujú kvalitné hotely, all inclusive služby a hlavne celoročne teplé počasie a more. Medzi obľúbené letoviská patrí Hurghada, Marsa Alam, Marsa Matrouh či Sharm el Sheikh.